ტიბო კურტუა

**ტიბო ნიკოლა მარკ კურტუა** (; დ. 11 მაისი, 1992) — ბელგიელი ფეხბურთელი, „რეალ მადრიდის“ და ბელგიის ეროვნული ნაკრების მეკარე. საყოველთაოდ აღიარებულია მსოფლიოს ერთ-ერთ საუკეთესო მეკარედ.

## საკლუბო კარიერა
### ადრეული კარიერა
ტიბო კურტუა დაიბადა ბრეში, ბელგიაში. კარიერა დაიწყო ადგილობრივ კლუბ „ბილზენში“, სადაც თავდაპირველად თამაშობდა მარცხენა მცველის პოზიციაზე. მალე, 1999 წელს ის შეუერთდა „გენკს“ 7 წლის ასაკში და ის გადაიყვანეს მეკარის პოზიციაზე.

### გენკი
[thumb|left|კურტუა [გენკი (საფეხბურთო კლუბი)|„გენკში“ 2010-2011 წლების სეზონში]]
„გენკის“ ახალგაზრდულ გუნდში წარმატებული თამაშის შემდეგ, კურტუას დებიუტი შედგა მთავარ გუნდში „გენტთან“ მატჩში 2009 წლის 17 აპრილს, როცა ის იყო 16 წლის და 341 დღის. ის იყო ერთ-ერთი მთავარი ფიგურა, როცა „გენკმა“ მოიგო ბელგიის ჩემპიონატი 2010-2011 წლების სეზონში. მან მიიღო წლის მეკარის და „გენკის“ წლის საუკეთესო მოთამაშის ჯილდო. იმ სეზონში მან 40 მატჩში გაუშვა მხოლოდ 32 გოლი, 14 მატჩში კარი მშრალად შეინახა. 

### ჩელსი
2011 წლის ივლისში კურტუა შეუერთდა ინგლისის პრემიერ ლიგის კლუბ „ჩელსის“. კლუბთან გააფორმა ხუთწლიანი კონტრაქტი.

## იჯარით ატლეტიკო მადრიდში
[thumbnail|კურტუა თამაშობს [ატლეტიკო მადრიდი (საფეხბურთო კლუბი)|„ატლეტიკო მადრიდში“ 2013 წელს.]]
„ჩელსიში“ გადასვლიდან რამდენიმე კვირის შემდეგ, კურტუა იჯარით გაუშვეს ლა ლიგის კლუბ „ატლეტიკო მადრიდში“. „ატლეტიკო მადრიდში“ კურტუას გადაეცა 13 ნომრიანი მაისური, რომელსაც მანამდე ატარებდა დავიდ დე ხეა, სანამ გადავიდოდა „მანჩესტერ იუნაიტედში“ 2011 წლის ივნისში.

კურტუას დებიუტი „ატლეტიკო მადრიდში“ შედგა უეფა-ს ჩემპიონთა ლიგის მატჩში „ვიტორია გიმარაეშის“ წინააღმდეგ, რის შემდეგაც შედგა მისი დებიუტი ლა ლიგაშიც „ოსასუნასთან“ ფრედ, 0-0 დასრულებულ მატჩში. კურტუა გახდა გუნდის პირველი მეკარე, რომელმაც ლა ლიგის პირველ ექვს მატჩში კარი მშრალად შეინახა. 2011 წლის 26 ნოემბერს, კურტუამ მიიღო პირველი წითელი ბარათი მის პროფესიონალურ კარიერაში მადრიდის „რეალის“ ფეხბურთელ ქარიმ ბენზემას წინააღმდეგ უხეში თამაშის გამო, სადაც მისი კლუბი დამარცხდა მადრიდულ დერბიში, ანგარიშით 4-1. „ატლეტიკომ“ მიაღწია უეფა-ს ევროპის ლიგის ფინალამდე 2012 წელს, სადაც კურტუამ მშრალად შეინახა კარი ბილბაოს „ატლეტიკთან“ 3-0 მოგებულ მატჩში.

კურტუას იჯარა „ატლეტიკოში“ გაგრძელდა 2012-2013 წლების სეზონში. იჯარის ვადის გახანგრძილვების შემდეგ პირველი მატჩი ჩაატარა მის მფლობელ კლუბ „ჩელსისთან“ უეფა-ს სუპერთასის მატჩში მონაკოში, რომელიც დასრულდა 4-1, „ატლეტიკოს“ გამარჯვებით. მოგვიანებით კურტუამ დაამყარა „ატლეტიკოს“ ახალი რეკორდი, 820 წუთის განმავლობაში გოლი არ გაუშვია „ვისენტე კალდერონზე“. სერია შეწყდა „რეალ სოსიედადთან“ 1-0 წაგებულ მატჩში. „ატლეტიკო“ გავიდა ესპანეთის თასის ფინალში 2013 წელს, სადაც კურტუა დაასახელეს მატჩის საუკეთესო ფეხბურთელად „რელათან“ 2-1 მოგევულ მატჩში, სადაც პირველად გაიმარჯვა თანაქალაქელ კლუბთან მატჩში ბოლო 14 წლის განმავლობაში „ატლეტიკომ“. 2013-2014 წლების სეზონში, კურტუამ კვლავ გაახანგრძლივა იჯარა „ატლეტიკოსთან“ 12 თვით.

2014 წლის აპრილში „ატლეტიკო“ ჩემპიონთა ლიგის ნახევარფინალში შეხვდა კურტუას სატრანსფერო უფლებების მქონე კლუბ „ჩელსის“. „ჩელსიმ“ განაცხადა, რომ „ატლეტიკოს“ დამატებით 3 მილიონი ევრო უნდა გადაეხადა კურტუას მიერ გამართული თითო მატჩისთვის „ჩელსის“ წინააღმდეგ. უეფამ განაცხადა, რომ კურტუას შეეძლო „ჩელსისთან“ თამაში ყოველგვარი დამატებითი გადასახადების გადახდის გარეშე.

## სანაკრებო კარიერა
ბელგიის ეროვნულ ნაკრებში კურტუა პირველად გამოიძახეს 2011 წლის ოქტომბერში და მისი დებიუტი შედგა შემდეგ თვეს საფრანგეთის ეროვნულ ნაკრებთან 0-0 დასრულებულ ამხანაგურ მატჩში. ის გახდა ყველაზე ახალგაზრდა მეკარე, ვინც ითამაშა ბელგიის ეროვნულ ნაკრებში.

2014 წლის მსოფლიო ჩემპიონატის შესარჩევი ეტაპის ყველა მატჩში შეუცვლელად ითამაშა კურტუამ ნაკრებში, რის შემდეგაც ბელგია მოსფლიო ჩემპიონატზე პირველად გავიდა 2002 წლის შემდეგ. შესარჩევი ეტაპის განმავლობაში, მან ექვს მატჩში შეძლო კარის მშრალად შენახვა.

## პირადი ცხოვრება
ტიბო კურტუა დაიბადა ფრენბურთელების ოჯახში. მისი მამა ტიერი, რომელიც ამჟამად მისი საფეხბურთო აგენტია, 1990-იან წლებში თამაშობდა „გენკის“ ფრენბურთის კლუბში. მისი დედაც იყო პროფესიონალი ფრენბურთელი, ისევე როგორც მისი და, რომელიც ამჟამად თამაშობს „გენკში“ და ბელგიის ეროვნულ ნაკრებში..

## კარიერის სტატისტიკა
### კლუბი
### სანაკრებო
[thumb|right|250px|ბელგიის ნაკრები იცავს კარს [სერბეთის ეროვნული საფეხბურთო ნაკრები|სერბეთის ნაკრებთან მატჩში 2014 წლის მსოფლიო ჩემპიონატის შესარჩევ მატში; კურტუამ შეუცვლელად ითამაშა საკვალიფიკაციო ეტაპის ყველა მატჩში.]] 

## მიღწევები
### საკლუბო
; გენკი
* ბელგიის ჩემპიონატი: 2010–11
* ბელგიის თასი: 2008–09

; ატლეტიკო მადრიდი
* ლა ლიგა: 2013–14
* უეფა-ს სუპერთასი: 2012
* უეფა-ს სუპერთასის ფინალისტი: 2013–14

**ჩელსი**
* ინგლისის პრემიერლიგა: 2014–15, 2016–17
* ინგლისის ასოციაციის თასი: 2017–18; ფინალისტი: 2016–17
* ინგლისის ლიგის თასი: 2014–15

**რეალ მადრიდი**
* ლა ლიგა: 2019–20, 2021–22, 2023–24
* ესპანეთის თასი: 2022–23
* ესპანეთის სუპერთასი: 2019–20, 2021–22
* ჩემპიონთა ლიგა: 2021–22, 2023–24
* უეფა-ს სუპერთასი: 2022, 2024
* მსოფლიო საკლუბო ჩემპიონატი: 2018, 2022, 2024

### ინდივიდუალური
* ბელგიის წლის საუკეთესო მეკარე (1): 2011
* ლა ლიგა რიკარდო ზამორას ტროფი (1): 2013
* ლა ლიგის წლის მეკარე (1): 2013
* საუკეთესო ბელგიელი ლეგიონერი (1): 2013

## რესურსები ინტერნეტში
* „ატლეტიკოს“ ოფიციალური პროფილი 
* სტატისტიკა ბელგიის ფეხბურთის ასოციაციის გვერდზე
* Sky Sports-ის პროფილი  
* კურტუას პროფილი YouthWatch-ზე 

## სქოლიო
კატეგორია:დაბადებული 11 მაისი
კატეგორია:დაბადებული 1992
კატეგორია:ბელგიელი ფეხბურთელები
კატეგორია:ჩელსის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ატლეტიკო მადრიდის ფეხბურთელები
კატეგორია:გენკის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:უეფა-ს ევროპა ლიგის გამარჯვებული მოთამაშეები
კატეგორია:მადრიდის რეალის ფეხბურთელები
კატეგორია:პრემიერ ლიგის ფეხბურთელები
კატეგორია:ცოცხალი ადამიანები